Oulun perhesurma-asunnossa oli kaksi ulkopuolista - Rikos - Uutiset - MTV.fi
Julkaistu 22.10.2008 10:16
Nelihenkinen perhe kuoli ampumavälikohtauksessa Oulun Kaijonharjussa 18.10.2008.
MTV3 Oulun poliisin mukaan lauantaina tapahtuneen perhesurman tutkinnan yhteydessä on käynyt ilmi, että tapahtuma-aikaan asunnossa on ollut kaksi henkilöä perheenjäsenten lisäksi.
Nämä kaksi henkilöä eivät ole joutuneet uhkauksen kohteeksi eikä heillä ole ollut hengenvaaraa. Poliisi tiesi asiasta heti lauantaina, mutta tiedottaa asiasta viiveellä tutkinnallisista syistä.Rikoskomisario Kari Rantanen ei halua täsmentää oliko kyse aikuisista vai lapsista.
Asunnossa olleet henkilöt ovat erittäin järkyttyneitä. Kuulustelut pyritään suorittamaan heidän osalta heti, kun se on mahdollista.Rantasen mukaan poliisi selvittää edelleen teon motiivia.Lauantaina tapahtuneessa perhesurmassa perheen isä ampui haulikolla 39-vuotiaan vaimonsa, heidän 9- ja 11-vuotiaat lapsensa. Lopuksi 43-vuotias mies ampui itsensä.
Kalastajan kaatunut vene löytyi